Як расказаў кіраўнік ведамства, ініцыятыва назваць 2016-ы Годам культуры прыйшла ад творчых людзей, і міністэрства яе ахвотна падтрымала. Гэтая прапанова не падказана звонку, не стала перайманнем, паўтарэннем чужых ідэй. “Мы абапіраліся на логіку развіцця краіны і яе адлюстравання ў грамадскай свядомасці. На мой погляд, адбываецца плаўны пераход ад Года моладзі, якім быў 2015-ы, да Года культуры, паколькі моладзі для сацыялізацыі неабходны нейкі механізм, і культура — адзін з іх. Каб уключыцца ў грамадства, маладыя людзі павінны быць акультураны. Але размова ідзе не проста аб мастацкай культуры, а аб культуры ў шырокім разуменні. Гэта і культура быту, вытворчасці, і культура чалавечых адносін”, — сказаў Барыс Святлоў.